અમદાવાદ: આજે શરૂઆતે શેરબજાર નીચા ગેપથી ખૂલ્યું હતું. બીએસઇ સેન્સેક્સ ૫૪ પોઇન્ટના ઘટાડે ૩૧,૧૦૪, જ્યારે નિફ્ટી ૩૫ પોઇન્ટના ઘટાડે ૯૭૦૦ની સપાટીએ ખૂલી હતી. ઓઇલ એન્ડ ગેસ કંપનીના શેરમાં વેચવાલી નોંધાતી જોવા મળી હતી. બેન્ક શેર અને બેન્ક નિફ્ટી પણ ઘટાડે ખૂલી હતી. આજે શરૂઆતે ઓએનજીસી, અદાણી પોર્ટ્સ, એશિયન પેઇન્ટ્સ કંપનીના શેરમાં ૦.૭૮ ટકાથી ૧.૩૫ ટકાનો ઘટાડો નોંધાતો જોવા મળ્યો હતો. બજારના જાણકારોના જણાવ્યા પ્રમાણે વૈશ્વિક અને સ્થાનિક મોરચે નેગેટિવ પરિબળોના પગલે શેરબજારમાં ગટાડાની ચાલ નોંધાતી જોવા મળી હતી, જોકે ભેલ, આઇટીસી અને ટીસીએસ કંપનીના શેરમાં ૦.૭૦ ટકાથી ૧.૨૦ ટકા સુધીનો સુધારો નોંધાયો હતો. સળંગ આઠમા દિવસે શેરબજારમાં ઘટાડો નોંધાયો હતો.